section_heading: American Recordings
paragraph_text: Cash i njegova supruga pojavili su se u nekoliko epizoda popularne televizijske serije Dr. Quinn, žena vrač s Jane Seymour. Glumica ga je toliko cijenila da je kasnije jednoga od svoja dva sina nazvala po njemu. Posudio je glas za svoje cameo pojavljivanje u Simpsonima, kao kojot koji vodi Homera na njegovu duhovnom putovanju. 1996. je objavio drugi album za American Recordings, Unchained na kojem su ga pratili Tom Petty and the Heartbreakers, koji je osvojio Grammy za najbolji country album. Smatravši da nije dovoljno objasnio samog sebe u svojoj autobiografiji Čovjek u crnom iz 1975., Cash je 1997. napisao drugu autobiografiju nazvanu Cash: The Autobiography.